五代史纂誤
《五代史纂誤》，北宋史學家吳縝著，原書 5 卷，一說是劉恕之子劉羲仲所著，用於糾舉歐陽脩《新五代史》中的錯誤：「歐陽脩《五代史》，義存褒貶，而考證則往往疏舛。如司馬光《通鑑考異》所辨晉王三矢付莊宗等事，洪邁《容齋三筆》所摘失載朱梁輕賦等事，皆訛漏之甚者。」。又《新五代史》記杜曉「開平二年拜中書侍郎同中書門下平章事」，《五代史纂誤》稱：「今按本紀，開平三年九月辛亥，翰林學士承旨、工部侍郎杜曉為戶部侍郎、同中書門下平章事，與傳不合，未知孰是。」清人邵晉涵《舊五代史考異》亦稱：「杜曉入相之歲，《歐陽史》紀作三年，傳作二年，吳縝已辨其誤。」又如《楊涉傳》云：「祖收，父嚴。」吳縝《纂誤》云：「收與嚴乃兄弟，非父子也。」
南宋紹興八年（1138 年），湖州知府宇文時中將《五代史纂誤》與《新唐書糾謬》二書合刻於吳興，附於《新唐書》、《新五代史》之末卷。此書於清代已失傳，後從《永樂大典》中輯出 5 卷，約存原書十之五六。詳見於《四庫全書總目提要》卷四十六〈史部二〉。清代吳蘭庭撰《五代史記纂誤補》六卷，是吳縝《纂誤》之續作。